SEBUAH SIRI DOKUMENTARI NETFLIX
Tidak!
Alamak!
Anak saya segalanya bagi saya
dan saya akan jumpa dia satu hari nanti.
Semua barang dibuang dan seluruh rumah dikosongkan.
Mereka lenyap. Tiada apa yang tinggal.
Ya Tuhan.
Dia ambil anak-anak.
Setiap hari kami berharap dia akan kembali, tapi tiada khabar.
Dia hilang tanpa jejak.
Semuanya lintang-pukang
dan apa yang saya fikir benar semuanya tidak benar.
Tiada panduan tentang penculikan.
Marty, giliran awak!
Awak tak boleh turun.
Awak boleh buat apa saja!
Apabila bermimpikan anak-anak saya,
kadangkala mereka dalam bahaya dan perlu diselamatkan.
Kadangkala kami cuma luangkan masa buat aktiviti yang kami suka bersama.
Pada masa itu...
mereka hidup
dan bersama saya.
Saya suka bermimpikan mereka sebab mereka ada di sana.
SEMUA TENTANG SAYA!
Saya bertemu Ahmed Kandil semasa saya 28 tahun dan dia 30 tahun.
Saya merancang untuk masuk sekolah perubatan
dan dia sedang mengambil MBA untuk mendalami bidang kewangan.
Awalnya, semua janji temu kami ialah aktiviti sukan sama ada bola sepak,
kumpulan bola tampar, racquetball.
Kami sering pergi menari.
Tarian swing pantai timur atau pantai barat setiap Jumaat.
IBU AMINA DAN BELEL
Kami menari pelbagai gerak tari dan ia sangat menyeronokkan.
Ahmed membesar di Cairo. Dia Muslim. Saya membesar di Berlin.
Latar belakang saya ialah Kristian,
tapi saya rasa persamaan kami
ialah keluarga kami kelas pertengahan,
jadi kami mempunyai banyak nilai yang sama
walaupun berbeza latar belakang agama.
Saya dan Ahmed kenal lama sebelum kami berkahwin.
Sembilan bulan kemudian, anak saya, Amina dilahirkan pada 1 September 2003.
Tiga minggu sebelum sekolah perubatan bermula.
Antara tahun kedua dan tahun ketiga,
anak saya, Belel dilahirkan pada 4 Januari 2006.
Amina seorang yang penyayang.
Dia lebih pemalu berbanding adiknya,
tapi dia ada kekuatan dalaman yang kadangkala menyerlah.
Belel lebih peramah dan periang dari pelbagai segi.
Dia mesra dengan semua orang.
Saya dan Rebecca bertemu pada hari pertama bertugas di Boston
dan kami berdua sama-sama berhijrah ke Virginia untuk bekerja.
KAWAN REBECCA
Semasa Rebecca dan Ahmed mula-mula berpindah ke Virginia...
Kami makan malam bersama setiap Rabu.
Hei!
Kami adakan hari bermalam untuk budak-budak,
malam permainan
dan Ahmed sangat mengalu-alukan kami.
Dia jaga budak-budak dengan baik.
Dia ayah yang baik.
Namun, ketika itu, dia tidak bekerja.
Dia pernah bekerja di Boston,
tapi hilang pekerjaan semasa krisis kewangan.
Sektor kewangan kurang bagus selepas tahun 2008.
SAHAM MERUDUM
Sejak itu,
Ahmed tak menunjukkan minat untuk mencari kerja.
Dia jarang tersenyum, kurang optimis
dan tak mahu berbual atau berbincang.
Dia hanya mahu saya fokus pada anak-anak
dan peranan saya sebagai ibu,
lebih daripada saya sebagai wanita dan profesional.
Dia tak sama lagi dengan dia yang saya kenal dulu.
Ahmed mahu kekalkan hidup kami ketika itu,
tapi saya yang tak gembira.
Jadi, saya dan Ahmed berpisah pada Jun 2013.
Selepas kami berpisah,
saya dapat anak-anak selama dua minggu dan Ahmed dua minggu berikutnya.
Hujung minggu pula dibahagikan.
Namun, Ahmed cuba menyukarkan Rebecca untuk menjenguk Amina dan Belel
sebab Rebecca yang bekerja.
Dia juga semakin lama semakin konservatif dari segi agama
dan Amina serta Belel pergi ke sekolah di masjid pada hari Sabtu.
Jadi, jelas sekali
Ahmed ada haluan yang dia mahu untuk besarkan anak-anak
dan saya ada haluan yang berbeza dengannya.
28 OGOS 2014
14 BULAN SELEPAS REBECCA DAN AHMED BERPISAH
Hari Khamis sebelum Hari Buruh.
Anak-anak akan ikut Ahmed ke Toronto untuk melihat kolej
buat sepupu mereka.
Dia kata dia akan balik pada 1 September, hari Isnin itu,
iaitu hari jadi Amina.
Dia akan masuk 11 tahun.
Dia jangka akan kembali pada hari itu.
Semasa Ahmed datang menjemput mereka,
kami sedang duduk di sofa dan menonton sesuatu pada iPad.
Belel terus berlari ke pintu,
tunjukkannya kepada ayahnya dan berlari masuk ke dalam kereta.
Saya beritahu Amina dah sampai masa untuk pergi.
Di depan pintu, dia peluk dan cium saya dua kali.
Saya suruh dia berseronok di Toronto dengan sepupunya
dan saya tak sabar untuk ucapkan hari jadi
tak lama selepas itu.
Saya lihat mereka berlalu pergi.
Itu kali terakhir saya lihat anak-anak saya.
29 OGOS 2014 KEESOKAN HARINYA
Pada hari Jumaat, sehari selepas petang mereka dijemput,
saya beritahu Ahmed saya mahu telefon Amina pada hari jadinya.
Dia kata dia akan balik pada satu hari bulan.
Saya tak hubungi mereka pada hari Sabtu dan Ahad,
tapi pada hari Isnin, saya cuba hubungi telefon dia beberapa kali...
1 SEPTEMBER 2014 EMPAT HARI SELEPAS AMINA DAN BELEL PERGI
...dan dia tak jawab. Dia sepatutnya dah balik pada 1 September.
Saya rasa marah sebab tak dapat hubungi anak-anak saya.
Saya telefon beberapa kali dari hospital dan tak dijawab.
Ia agak kurang menyenangkan, tapi bukan perkara luar biasa bagi dia.
Itu tindakan pasif-agresif
untuk halang saya bercakap dengan anak saya pada hari jadinya.
Malam itu, saya hantar mesej kepada Ahmed untuk ucapkan hari jadi kepada Amina.
2 SEPTEMBER 2014
Pada Selasa, 2 September,
Amina akan masuk ke sekolah menengah buat pertama kali
dan Belel akan kembali ke sekolah rendah.
SEKOLAH MATTHEW WHALEY
Saya rasa jika anak-anak saya ada di sekolah, tak jadi masalah.
Saya telefon kedua-dua sekolah pada pagi itu.
Mereka kata anak-anak saya tak datang ke sekolah.
Ketika itu, saya sangat risau
panik, marah,
kecewa dan sangat risaukan anak-anak.
Masalahnya saya berada di klinik terpencil
dan saya satu-satunya pakar bius yang ada untuk menjaga pesakit.
Saya tak boleh pergi.
POLIS
Saya hubungi polis pada hari itu dan semua hospital di Toronto
untuk bertanya sama ada mereka terlibat dalam kemalangan.
GIZA MESIR
Kemudian, saya telefon ayah Ahmed di Mesir
dan tanya di mana Ahmed serta apa yang berlaku.
Dia tak faham maksud saya.
Dia tak risau dan itu merisaukan saya.
Bagi saya, itu petanda yang dia pasti tahu sesuatu.
Saya telefon Daphney dan minta dia periksa rumah Ahmed untuk saya.
Semasa saya tiba di rumah itu,
tiada kereta,
tiada siapa di rumah
dan tingkap ditutup.
Jadi, saya pergi ke belakang rumah.
Ada langsir yang ditarik ke tepi.
Saya intai dari celah pintu kaca
dan tahu ada sesuatu yang buruk telah berlaku.
Saya telefon Rebecca dan beritahu dia
rumah itu kosong dan tiada apa-apa.
Dia kata semua barangan sudah tiada. Rumah itu kosong.
Dunia terasa gelap
dan saya rasa nak pitam. Tiada cara lain untuk gambarkannya.
Semuanya dirampas dan jadi lintang-pukang. Saya tak tahu apa yang berlaku.
Kemudian, mereka kata ada pesakit yang perlu dimasukkan tiub.
Jadi, saya ingat saya kembali bekerja.
Saya menangis dan tak boleh berhenti.
Pakar bedah dan seluruh pasukan tanya, "Awak okey?" Saya kata, "Tidak.
Saya tak tahu di mana anak-anak saya."
Pada masa yang sama, rasa kecewa, panik
dan terluka.
5 SEPTEMBER 2014 LAPAN HARI SELEPAS AMINA DAN BELEL PERGI
Pada Jumaat itu,
Balai Polis Wilayah James City menjelaskan bahawa
rekod penerbangan dijumpai
dan didapati Ahmed dan anak-anak tidak terbang ke Kanada.
Mereka terbang dari JFK melalui Kyiv
dan dari Kyiv ke Istanbul di Turki.
Itu sangat mengejutkan
dan saya tak boleh gambarkan betapa takutnya saya.
BANGUNAN FBI J. EDGAR HOOVER
Pihak FBI terlibat dengan kes ini pada September 2014
dan sejurus selepas FBI dimaklumkan Amina dan Belel diambil oleh ayah mereka...
EJEN KHAS, FBI
...waran tangkap persekutuan dikeluarkan untuk Ahmed
oleh Daerah Timur Virginia
untuk dua tuduhan penculikan ibu bapa antarabangsa.
Satu untuk Belel dan satu untuk Amina.
Antara langkah pertama dalam siasatan awal adalah
menyemak kewangannya dengan teliti
untuk mencari petunjuk di mana Ahmed dan budak-budak itu.
Apabila saya melihat rekod bank dan kad kredit dari pihak FBI,
saya terkejut.
Ahmed pergi ke kem pemandiri di kawasan pergunungan.
Dia pergi ke kelab menembak dan belajar menembak beberapa kali.
Dia tak pernah minat senapang.
Latihan pemandiri berguna untuk sesiapa yang merentas sempadan
dengan berjalan kaki selama beberapa hari di luar.
Dia juga beli beberapa jenis peralatan berkhemah
seperti beg tidur, but untuk kanak-kanak
dan menghantarnya ke luar negara.
Itu antara butiran yang menunjukkan Ahmed tidak menculik secara tiba-tiba.
Dia telah merancang sebelum ke luar negara.
HILANG
Namun, kini, saya perlu cari anak-anak saya.
DISEMBER 2014 TIGA BULAN SELEPAS AMINA DAN BELEL HILANG
Saya periksa akaun e-mel Amina banyak kali
dan komputer tablet yang ada pada mereka
digunakan untuk periksa e-mel Amina pada Disember 2014.
Apabila saya lihat alamat IP lokasi komputer tablet itu,
ia berada di wilayah Hatay, dekat dengan bandar Reyhanli
yang berada di hujung selatan Turki, betul-betul di sempadan Syria.
Itu berdekatan zon perang.
Itu menakutkan saya.
Itu benar-benar menakutkan saya. Saya fikir, "Apa maksudnya?"
Ahmed sertai sesuatu yang tak sepatutnya dan bawa anak-anak saya?
Mungkin dia di tempat yang bahaya bersama anak-anak saya
dan saya tak tahu lokasi mereka. Saya tak boleh pastikan mereka selamat.
Kami tak tahu dia pergi ke mana
dan sama ada Ahmed menukar namanya dan nama anak-anaknya
dan mencipta identiti baru. Ini semua kemungkinan.
Mungkin itu sebab mereka tak dapat dikesan.
Saya terlibat dengan usaha mencari jalan menghubungi anak-anak saya.
Saya upah tiga penyiasat peribadi
dan saya hubungi anggota Kongres dan senator.
Saya buat laman web yang menyatakan,
"Saya mencari anak-anak saya. Jika ada maklumat, sila hubungi saya."
Namun, tiada maklumat yang berguna.
Sehingga September 2015, kira-kira setahun selepas Ahmed menculik mereka.
Saya terima e-mel yang bertajuk, "Anak-anak selamat."
Ia daripada Ahmed.
"Saya cuma nak awak tahu mereka sihat dan dalam keadaan baik.
Kami tinggal di ladang kecil dan mereka sukakannya.
Mereka ada banyak haiwan ternakan dan sibuk dengannya.
Saya faham awak pasti marah dengan saya, tapi saya tiada pilihan.
Saya dah lama tahu ia akan berlaku sebelum awak minta cerai
dan saya tak mahu tunggu awak dapat kerja di suatu tempat
dan ambil hak penjagaan penuh.
Sebaik saja mereka dewasa dan boleh bezakan baik dan buruk,
mereka akan hubungi awak.
Pada usia yang tepat, mereka boleh putuskan nak tinggal di mana."
E-mel itu menyakitkan hati.
Namun, saya juga lega kerana dapat tahu yang anak-anak saya masih hidup.
Saya juga sedar bahawa anak-anak saya dipengaruhi
untuk menerima apa saja pendekatan hidup yang Ahmed rasa sesuai
dan dia akan mempengaruhi mereka
sehingga mereka mungkin tak mahu menghubungi saya.
Apa yang didapati tentang e-mel itu ialah e-mel dapat kembali maklumatnya
ialah alamat e-mel Ahmed yang diketahui.
Memang benar ia daripadanya
dan ia berasal dari kawasan sama di Turki
iaitu lokasi alamat e-mel Amina dibuka dahulu.
Lokasi kecil yang berdekatan dengan Syria.
Saya dapat nombor seorang detektif Turki
yang pergi ke Selatan Turki, berdekatan dengan sempadan Syria
untuk mencari anak-anak saya dan alamat IP e-mel ini.
Dia jumpa kafe Internet yang mungkin tempat e-mel dihantar,
tapi dia tak temui apa-apa maklumat
yang berbeza daripada yang didapati oleh jabatan negeri, polis dan FBI.
Jadi, lama juga tiada apa-apa perkembangan.
Itu masa yang sangat sukar.
Kemudian, saya dapat tahu Ahmed memohon kad pengenalan Mesir
pada tahun 2016.
Kad pengenalannya didaftarkan dengan alamat ibu bapanya di Giza.
Jika itu benar dan berserta e-mel Ahmed pada tahun 2015
yang mengatakan mereka di ladang dan dikelilingi haiwan,
digabungkan dengan pemahaman Rebecca bahawa ayah Ahmed memiliki ladang
yang terletak di antara Cairo dan Alexandria.
Itu mungkin petunjuk terbaik bahawa mereka berada di Mesir.
Jadi, saya upah penyiasat dan cuba bekerjasama dengan orang di Mesir
untuk mencari jejak anak-anak saya
atau sama ada mereka dilihat berdekatan ibu bapa Ahmed,
tapi mereka tak jumpa apa-apa.
Saya betul-betul nak ke Mesir,
tapi saya dilarang berbuat demikian.
Saya tak dilindungi di luar negara.
Sesiapa saja boleh buat pertuduhan terhadap saya.
Berdasarkan apa saya dengar, ia tindakan yang tidak bijak.
Hakikat bahawa kami percaya Ahmed berada di luar negara
menjadikan perkara ini lebih mencabar kerana di Mesir, secara spesifik,
penculikan ibu bapa bukan jenayah.
Dia bapa kandung mereka. Mereka anak-anaknya, sama seperti Rebecca.
Si ayah boleh putuskan apa yang dia mahu untuk anak-anak.
Saya, sebagai ibu, tiada kemungkinan untuk mendapatkan anak-anak itu kembali
atau memaksa komunikasi dengan mereka.
Memang tiada bantuan
dan itu tidak adil.
Saya tak tahu kenapa mereka belum hubungi Rebecca,
tapi saya terfikir mungkin dia reka suatu kemalangan
dan beritahu mereka Rebecca dah mati
atau dia melarang mereka daripada menggunakan Internet
kerana teramat mustahil
Amina dan Belel tak menghubungi ibu mereka.
Mereka sayang ibu mereka dan begitu juga sebaliknya.
"4 Januari 2017.
Belel, hari ini hari jadi kamu,
walaupun ibu sedih kerana tak dapat bersama kamu,
ibu harap kamu dipenuhi kebahagiaan, harapan, keseronokan dan kebaikan."
Rasa kehilangan anak-anak saya sangat besar.
Saya rasa tamparan emosi yang hebat setiap kali masuk ke dalam rumah.
Jadi, saya menulis dalam jurnal untuk mereka setiap hari
dan itulah masa saya benarkan diri melayan perasaan
dan rasa rapat dengan mereka.
Dia tulis untuk mereka setiap hari.
Dia sangat terkesan. Ini anak-anaknya.
Tak patut anak-anak dirampas daripadanya.
Saya bersedih untuk Rebecca kerana sudah lama
dan kami tak dapat beri dia jawapan yang dia dan anak-anaknya patut terima.
Mereka tak bersalah
dan mereka patut tahu ibu mereka sayangkan mereka.
Ibu!
Ibu sangat rindukan kamu berdua, Amina dan Belel
dan...
ibu harap ibu berpeluang melihat diri kamu yang telah membesar,
siapa kamu sekarang,
betapa baik diri kamu dan betapa ingin tahu tentang dunia.
Amina dan Belel ialah dua antara ribuan kanak-kanak yang diculik ibu bapa
di Amerika Syarikat setiap tahun.
Abdul Khan mencari anaknya, Aziz, yang hilang sejak 2017.
Aziz dilahirkan pada 13 November 2010.
Hari itu mengubah hidup saya.
Kami semua hadir pada hari dia dilahirkan
dan Aziz ialah anugerah terindah kepada keluarga kami.
Dia bawa keceriaan ke rumah kami...
ADIK ABDUL
Hore!
...dan Abdul suka luangkan masa dengannya.
Pergi! Kejar dia!
Alamak! Kejar dia!
Pergi ke kiri!
Ibu Aziz, Rabia, dilahirkan di Columbus, Georgia.
Keluarga dia berasal dari India dan Pakistan.
Kami berjumpa di Alabama semasa belajar dan ibu saya yang kenalkan kami.
AYAH AZIZ
Rabia ialah seorang mahasiswi.
Dia mempunyai personaliti yang kuat.
Dia seseorang yang pastikan dia tahu apa yang dia mahu
dan menuntutnya.
Saya juga mempunyai personaliti yang kuat, jadi kami saling tertarik.
Setelah beberapa tahun berlalu, kami dapati kami mahu berkahwin.
Semasa Aziz dilahirkan, kami tinggal dengan keluarga saya di New Orleans.
Wah!
Namun, Rabia sukar hidup bersama mereka.
Jelas sekali kami tak boleh tinggal sebumbung.
Jadi, kami berpindah.
Saya pakar pulmonari yang bekerja dalam unit rawatan rapi
dan pada mulanya Rabia bekerja di hospital yang sama
sekejap, kemudian dia berhenti.
Kemudian, dia bekerja di pusat kanser tempatan.
Yang itu pun dia berhenti.
Dia sentiasa cari alasan untuk tukar kerja.
Dia tak suka seseorang. Dia tak suka bos.
Dia mempunyai personaliti yang sangat berhati-hati
dan kita takkan rasa macam kita kenal diri dia yang sebenar.
Apabila Aziz semakin membesar, kami mula hadapi banyak masalah.
Pergaduhan tercetus hampir setiap hari. Kami bertengkar di hadapan Aziz.
Jadi, pada April 2014, kami putuskan untuk berpisah.
Dia minta untuk pulang ke Atlanta
sebab sokongan keluarganya di situ.
Pada mulanya saya amat bersetuju
kerana itu bagus jika dia perlukan bantuan untuk menjaga Aziz.
Dia buat macam,
"Kita sedang memperbaiki perkahwinan. Mari cuba yang terbaik."
Ia sukar bagi saya, tapi kami bersetuju bergilir-gilir setiap hujung minggu.
Saya fikir, "Ini hanya sementara."
Selepas beberapa bulan, secara tiba-tiba,
Abdul menerima dokumen perceraian.
Ia mengejutkan.
Semuanya berubah.
Rabia akan menyukarkan keadaan
dan cuba menghalang saya berjumpa Aziz.
Dia aturkan bola sepak pada hujung minggu saya
dan buat alasan yang Aziz sakit.
Dia cuba halang Aziz berjumpa saya.
Nampaknya sepanjang tempoh itu, dia berjumpa dengan peguam.
Dia tanya tentang hak penjagaan.
Dia sedang fikir apa yang dia perlu buat
untuk memastikan Aziz kekal di Atlanta.
Akhirnya, Rabia mahu Aziz
tinggalkan kehidupannya di New Orleans.
Setelah dia memfailkan perceraian,
Rabia menghalang Abdul daripada berjumpa Aziz
sehingga Aziz terpaksa ke mahkamah
untuk membuat aduan terhadap Rabia...
Rabia.
...supaya mereka beritahu dia Abdul berhak berjumpa anaknya.
Perceraian disahkan pada tahun 2015.
KELUARGA KHAN
Namun, Rabia masih menjauhkan Aziz daripada ayahnya.
Itu yang mendesak saya menggesa penilaian hak penjagaan.
Saya mahu diberikan hak meluangkan sebanyak masa yang dibenarkan
dengan anak saya.
Kira-kira setahun kemudian, pihak penilai hak penjagaan mencadangkan
saya sebagai penjaga utama Aziz kerana mereka rasa Rabia
tak membenarkan saya meluangkan masa dan menjadi ayah yang baik untuk Aziz.
Apabila Rabia dapat tahu
Abdul akan diberi hak penjagaan utama terhadap Aziz,
dia pergi ke mahkamah
dan buat tuduhan mendera yang tak berasas terhadap Abdul.
Dia pergi ke mahkamah jenayah
dan membuat tuduhan bahawa saya dan keluarga saya mendera
bagi menangguhkan pelaksanaan penilaian mahkamah.
Ia menjadi konflik yang melibatkan ramai peguam
dan memakan masa setahun setengah untuk siasatan.
Apa yang sukar ialah saya tak dibenarkan berjumpa dengan Aziz.
Itu sangat sukar.
Semasa urusan mahkamah berlangsung,
kami dapat tahu Rabia menjalinkan hubungan
dengan orang lain.
Elliot Bourgeois ialah kawan yang dia kenal di kolej.
Pada penghujung kemelut perkahwinan kami,
ada beberapa panggilan telefon antara mereka.
Semasa rumah tangga kami berantakan,
mereka berhubung semula.
Elliot mula datang ke mahkamah bersama Rabia.
Begitulah kami dapat tahu Elliot dan Rabia sudah berkahwin.
Elliot bukan peguam, tapi Rabia pecat tiga atau empat peguamnya.
Dia dan Elliot menjadi peguam sendiri
dan mewakili diri mereka di mahkamah.
Lama-lama, setiap hakim yang mereka temui
mula melihat penipuan dan manipulasi mereka.
Akhirnya, selepas 18 bulan siasatan terperinci,
peguam bela di Atlanta menyedari bahawa semua pertuduhan adalah palsu
dan saya akan dapat hak penjagaan penuh Aziz.
Kami sepatutnya berjumpa pada 28 November 2017
di mahkamah Atlanta dan ketika itulah semua sekatan akan dimansuhkan.
Ia akan berlaku dan saya gembira.
Kami tiba di mahkamah Atlanta dan menunggu perbicaraan.
Hakim sudah tiba, tapi Rabia belum muncul.
Keluarga kami panik buat seketika,
tapi kami fikir, "Okey, ini memang perangai Rabia.
Dia akan cuba cara lain untuk melengahkan perkara ini."
Kami tunggu beberapa jam sambil berfikir atau berharap dia cuma lambat.
Namun, Rabia tak datang.
Saya tinggalkan mahkamah
tanpa anak saya.
Saya amat risau ketika itu. Saya telefon sekolahnya.
Pihak sekolah kata sudah seminggu dia tak hadir.
Dia tak hadir seminggu sebelum Hari Kesyukuran.
Kali terakhir mereka jumpa dia ialah Jumaat sebelum.
Saya telefon keluarga Rabia dan panggilan tidak dijawab.
Akhirnya kami sedar dia menculik Aziz.
Itu yang berlaku.
Dia culik Aziz dan larikan diri.
Menyedihkan.
Sangat teruk.
Ia mengelirukan.
Sukar dipercayai.
Abdul sangat takut.
Seolah-olah jantungnya dikeluarkan.
Dia selalu kata waktu malam yang paling sukar,
ketika sunyi sepi.
Ketika itulah dia
ada masa untuk memikirkan
hidupnya dengan Aziz.
Saya ingat kali terakhir saya berjumpa Aziz.
Pada Mac 2016.
Ia hujung minggu biasa.
Dia berseronok. Kami tangkap banyak gambar.
Namun, saya kata, "Hei, Aziz, masa untuk kamu balik."
Saya masukkan dia ke dalam kereta
dan dia selalu...
angkat tangan dan kata,
"Ayah, berapa hari untuk kita berjumpa lagi?"
Lagi lima hari.
Mereka memandu pergi dan saya fikir,
"Saya akan jumpa dia lima hari lagi. Ini hujung minggu saya. Saya bercuti."
Itu empat tahun lebih yang lalu.
Kami fikir Rabia gila.
Kami fikir dia berdendam,
tapi kami tak pernah terfikir dia sanggup buat begini.
ORANG HILANG
Kami upah ramai penyiasat peribadi di Atlanta, New Orleans
dan tempat lain di seluruh negara untuk mencari maklumat tentang Aziz.
Perkara pertama yang semua orang kata
ialah saya perlu libatkan penguatkuasa undang-undang negara
untuk siasat penculikan Aziz,
tapi perlu ada waran jenayah dikeluarkan terhadap Rabia.
Pada mulanya, ada percanggahan antara balai polis
sama ada bidang kuasa di Atlanta atau New Orleans.
Akhirnya, selepas dua tahun,
mahkamah mengeluarkan waran jenayah penculikan
terhadap Rabia kerana menculik Aziz.
DIKEHENDAKI MARSYAL AS
Setelah ada waran jenayah penculikan terhadap Rabia,
baru Marsyal AS terlibat dalam kes.
Marsyal AS terlibat pada awal tahun 2020
dan ketika itu sudah kira-kira tiga tahun selepas penculikan itu berlaku.
TIMBALAN MARSYAL AS
Permulaan kami sangat lewat.
Kami buat banyak siasatan di beberapa negeri.
Timbalan Marsyal AS dari Daerah Utara Georgia pergi ke Duluth
dan cuba menyoal siasat ibu bapa Rabia.
Mereka mengelak untuk menjawab
dan mereka tak nampak risau tentang keberadaan anak,
cucu mereka atau di mana Elliot berada.
Mereka serahkan semuanya kepada peguam mereka.
Selepas bercakap dengan Marsyal AS,
saya dapat tahu ini sesuatu yang dirancang oleh Rabia dan Elliot.
Ia sangat kejam dan licik.
Rabia dan Elliot keluarkan Aziz dari sekolah
sepuluh hari sebelum 28 November.
Mereka jual kereta mereka kepada CarMax di Atlanta.
Elliot berhenti kerja.
Mereka berdua matikan telefon, tutup akaun bank,
tutup akaun media sosial dan menghilangkan diri.
Jika mereka cipta identiti baru, mereka boleh mohon kerja baru.
Mungkin bina rekod kredit dan gaya hidup baru.
Itu pernah berlaku.
Mungkin seseorang beri peruntukan kepada mereka dalam bentuk wang tunai.
Mungkin kawan. Mungkin keluarga. Entahlah.
Ini hari dia dilahirkan.
Ya Tuhan.
Kami dah buat semua yang termampu
untuk mencari jejak Aziz, Rabia, Elliot.
- Ketawanya... - Buat orang ketawa.
- Yang terbaik. Berjangkit. - Ya.
Selain jualan kereta mereka pada tahun 2017,
kami tak jumpa apa-apa lagi maklumat berguna tentang mereka.
Itulah yang paling sukar.
Empat tahun kemudian, kami masih tiada petunjuk.
Namun, jika awak fikir kami akan mengalah...
Jika awak fikir Abdul, saya
atau keluarga saya akan berhenti mencari Aziz,
awak silap besar
kerana kami takkan berhenti
sehingga dia kembali.
Semasa Aziz hilang,
masa juga terhenti.
Bagi saya, dia baru pergi semalam.
Saya fikir tentang dia setiap hari
dan buat sesuatu untuk cari dia setiap hari.
Saya akan terus mencari sampai jumpa.
Satu hari nanti, dia akan melangkah masuk dan saya akan berdiri di sebelah sana.
Masa untuk dia pulang.
ANDA CAM WAJAH-WAJAH INI?
HILANG - AZIZ KHAN LAHIR: 13/11/2010
DIKEHENDAKI - RABIA KHALID WARAN: 2/1/2020
HILANG - AMINA KANDIL - 1/9/2003 BELEL KANDIL - 4/1/2006
DIKEHENDAKI - AHMED KANDIL WARAN - 21/11/2014
HILANG - CJ VOSSELER - 9/12/1982 WILLIAM VOSSELER - 21/4/1984
DIKEHENDAKI - CHARLES VOSSELER WARAN - 3/4/1987
HILANG - LUIS ALDERETE-MARTINEZ 22/3/2012
DIKEHENDAKI - REGINA MARTINEZ WARAN - 18/2/2016
HILANG - HUAIYU CHIN - 10/11/2011 BINYU CHIN - 24/9/2014
DIKEHENDAKI - FOONG CHIN WARAN - 6/2/2019
HILANG - KAYLA UNBEHAUN - 5/1/2008
DIKEHENDAKI - HEATHER UNBEHAUN WARAN - 28/7/2017
HILANG - REUBEN BLACKWELL, JR - 29/12/1992
DIKEHENDAKI - REUBEN BLACKWELL, SR WARAN - 22/9/2000
HILANG - TAMMY FLORES - 30/3/2004 DIEGO FLORES - 28/7/2005
DIKEHENDAKI - FRANCISO FLORES WARAN - 18/1/2008
HILANG - CHRISTOPHER ZAHARIAS - 25/3/1984 LISA ZAHARIAS - 18/8/1986
DIKEHENDAKI - SUSAN ZAHARIAS WARAN - 17/2/1988
Jika anda ada maklumat tentang mana-mana kanak-kanak yang hilang
atau penculik mereka, hubungi 1-800-the-lost,
hantar e-mel ke hotline@ncmec.org atau pergi ke
unsolved.com
Terjemahan sari kata oleh Aisyah S